
Z A P I S N I K

10. sjednice Vijeća Mjesnog odbora  Dugave,
održane 22. ožujka 2022.



Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar i Ptiček Berislav


Nenazočni članovi vijeća:  Snežana Stojaković


Ostali nazočni:	Petra Crnko, stručna referentica lokalne samouprave u VGČ Novi Zagreb-istok
			 
						
	

Predsjednik Berislav Ptiček konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 9. radne sjednice MO Dugave. (8 "za"). 


	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Zaključak o prijedlogu utroška sredstava s pozicije Ostali nespomenuti rashodi poslovanja, donosi se
2.	Zaključak o nabavi uredskog materijala i sredstava za čišćenje, donosi se
3.	Zaključak o nabavi cvjetnih aranžmana i lampiona, donosi se
4.	Zaključak o utrošku sredstava za Dan mjesnog odbora i promociju rada VMO Dugave, donosi se
5.	Prijedlozi za postavljanje Viktorija zdenaca, zaključak, donosi se
6. 	Zahtjev Građanske udruge Dugave, – zaključak, donosi se
7. 	Plato u Ulici sv. Mateja 15-47, prometna regulacija i parkirališna mjesta - zaključak, donosi se
8. 	Koševi za smeće u naselju – zaključak, donosi se
9. 	Digitalna signalizacija na pješačkom prijelazu Ulica sv. Mateja 114 – zaključak, donosi 	se
10. 	Nadstrešnice na autobusnim stajalištima u naselju – zaključak, donosi se
11. 	Prostori, povremeno korištenje – zaključak, donosi se
12.	Učestalo kršenje javnog reda i mira na boćalištu uz dječje igralište u Abramovićevoj ulici - zaključak, donosi se
13.	Pitanja, prijedlozi i obavijesti







   Ad 1.  Zaključak o prijedlogu utroška sredstava s pozicije Ostali nespomenuti rashodi poslovanja

Predsjednik Vijeća prezentirao je članovima Zaključak o prijedlogu utroška sredstava s pozicije Ostali nespomenuti rashodi poslovanja u iznosu od 10.100,00 kuna za 2022. godinu, koji su vijećnici jednoglasno (8 "za") usvojili. 

Z A K LJ U Č A K
	o prijedlogu utroška sredstava s pozicije Ostali nespomenuti rashodi poslovanja
VMO Dugave za 2022. godinu


1. Vijeće Mjesnog odbora Dugave donosi zaključak kojim jednoglasno prihvaća Zaključak o prijedlogu utroška sredstava s pozicije Ostali nespomenuti rashodi poslovanja u iznosu od 10.100,00 kuna za 2022. godinu.

2. Ovaj Zaključak dostavlja se Vijeću Gradske četvrti Novi Zagreb – istok.


				 

Ad 2. Zaključak o nabavi uredskog materijala i sredstava za čišćenje

Predsjednik Vijeća je otvorio raspravu o prijedlogu plana nabave uredskog materijala i sredstava za čišćenje. U raspravi je utvrđeno da se za tu svrhu predvidi ukupni trošak u iznosu od 1.100,00 kuna što je jednoglasno usvojeno (8 "za").

					
   	Z A K LJ U Č A K
			o nabavi uredskog materijala i sredstava za čišćenje

1. Vijeće Mjesnog odbora Dugave donosi zaključak kojim jednoglasno prihvaća Zaključak o nabavi uredskog materijala i sredstava za čišćenje u ukupnom iznosu od 1.100,00 kuna za 2022. godinu.
	2. Ovaj Zaključak dostavlja se Vijeću Gradske četvrti Novi Zagreb – istok.	

Ad 3. Zaključak o nabavi cvjetnih aranžmana i lampiona

Predsjednik Vijeća je otvorio raspravu o prijedlogu plana nabave o nabavi cvjetnih aranžmana i lampiona. U raspravi je utvrđeno da se za tu svrhu predvidi ukupni trošak u iznosu od 1.000,00 kuna što je jednoglasno usvojeno (8 "za").


Z A K LJ U Č A K
				o nabavi cvjetnih aranžmana i lampiona

1. Vijeće Mjesnog odbora Dugave jednoglasno prihvaća Zaključak o nabavi cvjetnih aranžmana i lampiona u ukupnom iznosu od 1.000,00 kuna za 2022. godinu.
	2. Ovaj Zaključak dostavlja se Vijeću Gradske četvrti Novi Zagreb – istok.
	


Ad 4. Zaključak o utrošku sredstava za Dan mjesnog odbora i promociju rada VMO Dugave
	Predsjednik Vijeća je otvorio raspravu o prijedlogu plana utroška sredstava za Dan mjesnog odbora i promociju rada VMO Dugave. U raspravi je utvrđeno da se za tu svrhu predvidi ukupni trošak u iznosu od 8.000,00 kuna što je jednoglasno usvojeno (8 "za").

Z A K LJ U Č A K
	o utrošku sredstava za Dan mjesnog odbora i promociju rada VMO Dugave

1. Vijeće Mjesnog odbora Dugave jednoglasno prihvaća Zaključak o utrošku sredstava za Dan mjesnog odbora i promociju rada VMO Dugave u ukupnom iznosu od 8.000,00 kuna za 2022. godinu.
	2. Ovaj Zaključak dostavlja se Vijeću Gradske četvrti Novi Zagreb – istok.

Ad 5. Prijedlozi za postavljanje Viktorija zdenaca


	Predsjednik Vijeća je otvorio raspravu o prijedlozima za postavljanje Viktorija zdenaca u skladu s prijedlogom inicijative 1postozagrad. Vijećnici su jednoglasno podržali predloženi tip Viktorija zdenaca i dvije predviđene lokacije za njihovo postavljenje u Velikom parku u blizini postojećih hidranata - kod psećeg parka i na križanju šetnica između dugavske škole i vrtića (8 "za"). 

Z A K LJ U Č A K
			o prijedlozima za postavljanje Viktorija zdenaca

1. Vijeće Mjesnog odbora Dugave jednoglasno prihvaća Zaključak o prijedlozima za postavljanje Viktorija zdenaca na dvije lokacije u Velikom parku u blizini postojećih hidranata - kod psećeg parka i na križanju šetnica između dugavske škole i vrtića.
	2. Ovaj Zaključak dostavlja se Vijeću Gradske četvrti Novi Zagreb – istok.




Ad 6. Zahtjev Građanske udruge Dugave

Predsjednik Vijeća upoznao je članove sa zahtjevom Građanske udruge Dugave koja od 21. do 26. lipnja 2022. organizira sportsko-kulturno-društvenu manifestaciju Dani Dugava za podrškom i donacijom. U raspravi je istaknuto kako VMO Dugave apsolutno podržava predmetnu manifestaciju, a o visini iznosa donacije bit će odlučeno na 11. sjednici u skladu s razdjelom Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Promocija rada Vijeća (dan Mjesnog odbora). Zaključak je jednoglasno usvojen (8 "za").

Z A K LJ U Č A K
				o zahtjevu Građanske udruge Dugave

1. Vijeće Mjesnog odbora Dugave jednoglasno prihvaća Zaključak o zahtjevu Građanske udruge Dugave za podršku i donaciju sportsko-kulturno-društvene manifestaciju Dani Dugava, a o visini iznosa donacije bit će odlučeno na 11. sjednici VMO Dugave.
	2. Ovaj Zaključak dostavlja se Vijeću Gradske četvrti Novi Zagreb – istok.

Ad 7. Plato u Ulici sv. Mateja 15-47, prometna regulacija i parkirališna mjesta

Predsjednik Vijeća upoznao je članove s potrebom izrade prometne regulacije i iscrtavanja parkirališnih mjesta na saniranom i novouređenom platou zgrade u Ulici sv. Mateja 15-47. U skladu s dogovorom s predstavnicima stanara zatražen je izlazak nadležnih službi Gradskog ureda za obnovu, izgradnju, prostorno uređenje, graditeljstvo, komunalne poslove i promet koje će donijeti potrebno stručno rješenje. Zaključak je jednoglasno usvojen (8 "za").

Z A K LJ U Č A K
	o izradi prometne regulacije i iscrtavanju parkirališnih mjesta na platou u Ulici sv. Mateja 15-47

1. Vijeće Mjesnog odbora Dugave jednoglasno prihvaća Zaključak o izradi prometne regulacije i iscrtavanju parkirališnih mjesta na platou u Ulici sv. Mateja 15-47.
	2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 8. Koševi za smeće u naselju

S obzirom na brojne pritužbe građana o nedovoljnom broju koševa za smeće na javnim površinama u naselju predsjednik Vijeća je otvorio raspravu i zamolio vijećnike da predlože broj novih koševa koji će se postaviti. U raspravi su sudjelovali svi vijećnici i zaključili da u Dugavama trenutačno nedostaje 30 (trideset) koševa za smeće na frekventnijim šetnicama uz Vatikansku ulicu i Ulicu SR Njemačke, parkovima i drugim lokacijama. Zaključak je jednoglasno usvojen (8 "za").





Z A K LJ U Č A K
	o potrebi postavljanja novih dodatnih koševa za smeće na području naselja Dugave

1. Vijeće Mjesnog odbora Dugave jednoglasno prihvaća Zaključak o potrebi postavljanja novih 30 (trideset) koševa za smeće u Dugavama.
	2. Ovaj Zaključak dostavlja se Vijeću Gradske četvrti Novi Zagreb – istok i nadležnim službama komunalnih tvrtki Gradska čistoća i Zrinjevac.

Ad 9. Digitalna signalizacija na pješačkom prijelazu Ulica sv. Mateja 114


Predsjednik Vijeća upoznao je članove s potrebom postavljanja digitalne signalizacije na pješačkom prijelazu u Ulici sv. Mateja 114 radi veće sigurnosti pješaka. U raspravi su vijećnici jednoglasno podržali zaključak o predmetnoj potrebi i jednoglasno ga usvojili (8 "za").


Z A K LJ U Č A K
	o postavljanju digitalne signalizacija na pješačkom prijelazu Ulica sv. Mateja 114

1. Vijeće Mjesnog odbora Dugave jednoglasno prihvaća predmetni Zaključak o postavljanju digitalne signalizacija na pješačkom prijelazu Ulica sv. Mateja 114.
	2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad 10. Nadstrešnice na autobusnim stajalištima u naselju


Predsjednik Vijeća upoznao je članove s potrebom zamjene četiri oštećene i/ili razbijene nadstrešnice na autobusnim postajama u naselju Dugave i dokumentirao tu potrebu fotografijama s lokacija. U raspravi su vijećnici jednoglasno podržali zaključak o predmetnoj potrebi i jednoglasno ga usvojili (8 "za").


Z A K LJ U Č A K
		o zamjeni nadstrešnica na autobusnim stajalištima u naselju

1. Vijeće Mjesnog odbora Dugave jednoglasno prihvaća predmetni Zaključak o zamjeni četiri nadstrešnice na autobusnim stajalištima u naselju.
	2. Ovaj Zaključak dostavlja se Vijeću Gradske četvrti Novi Zagreb – istok, ZET-u i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 11. Prostori, povremeno korištenje


Predsjednik Vijeća upoznao je članove sa zahtjevom predstavnika ogranka stranke HDZ Hrelić za korištenje prostorije u sjedištu Gradske četvrti Novi Zagreb - istok, Zagreb, Ulica svetog Mateja 93. U raspravi su vijećnici jednoglasno podržali zahtjev da im se odobri krištenje prostorije utorkom od 20 do 22 sata (8 "za").


Z A K LJ U Č A K
				o povremenom korištenju prostorije

1. Vijeće Mjesnog odbora Dugave jednoglasno prihvaća Zahtjev predstavnika ogranka stranke HDZ Hrelić za korištenje prostorije u sjedištu Gradske četvrti Novi Zagreb - istok, Zagreb, Ulica svetog Mateja 93 utorkom od 20 do 22 sata.
2. Ovaj Zaključak dostavlja se Vijeću Gradske četvrti Novi Zagreb – istok.

Ad 12. Učestalo kršenje javnog reda i mira na boćalištu uz dječje igralište u Abramovićevoj/Domačinovićevoj ulici


Predsjednik Vijeća upoznao je članove s ponovnim učestalim pritužbama stanara na kršenje javnog reda i mira na boćalištu uz dječje igralište u Domačinovićevoj/Abramovićevoj ulici. S obzirom da se isti problem godinama ponavlja s istim akterima na istoj lokaciji koji na javnom mjestu konzimiraju alkohol, uriniraju, viču, svađaju se, pjevaju i slično u raspravi je zaključeno da se od Zrinjevca zatraži troškovnik o cijeni uklanjanja predmetnog boćališta kako bi se o istom mogli očitovati. Isto tako se od Ureda gradonačelnika zahtijeva da upozna i razgovara s nadležnima iz PU Zagrebačke da se u ophodnjama podnesu prekršajne prijave i sankcioniraju prekršitelji jer dosad bez obzira na stalne pritužbe, pozive, peticije i zahtjeve nije bilo adekvatne reakcije na terenu. Zaključci su jednoglasno usvojeni (8 "za").

Z A K LJ U Č A K
o potrebi rješavanja učestalog kršenja javnog reda i mira na boćalištu uz dječje igralište u Abramovićevoj/Domačinovićevoj ulici

1. Vijeće Mjesnog odbora Dugave jednoglasno prihvaća predmetni zaključak o potrebi rješavanja učestalog kršenja javnog reda i mira na boćalištu uz dječje igralište u Abramovićevoj/Domačinovićevoj ulici. Od nadležne službe Zrinjevca zahtijeva se izrada troškovnika predmetnog boćališta, a od Ureda gradonačelnika da o predmetnom problemu upozna i razgovara s nadležnima iz PU Zagrebačke, jer dosad na brojne pritužbe stanara kojima se narušava javni red i mir u tom dijelu naselja Dugave nije bilo adekvatne reakcije na terenu. 
2. Ovaj Zaključak dostavlja se Vijeću Gradske četvrti Novi Zagreb – istok, Zrinjevcu i Uredu gradonačelnika Grada Zagreba.

Ad 13. Pitanja, prijedlozi i obavijesti

Predsjednik Vijeća upoznao je članove s pitanjima građana o oblaganju betonskih kocki/klupica drvenim daskama u parku unutar zgrade u Domačinovićevoj ulici, te pitanjem vlasnice poslovnog prostora u ulici Hribarov prilaz 2 o kolnom pristupu ulazu.   


Dovršeno u 19.35 sati.

Zapisnik izradio:
Kruno Petrinović

KLASA: 024-08/22-003/635
URBROJ:  251-13-11-9-22-2
Zagreb, 22. ožujka 2022.



Predsjednik
Vijeća Mjesnog odbora
Dugave

Berislav Ptiček


